གཅན་ཚ་རྫོང་མི་རིགས་སློབ་འབྲིང་གི་སྐབས་བཅུ་གཅིག་པའི་ལུས་རྩལ་གྱི་འགྲན་སྡུར་གྱི་སྔོན་བསུའི་རིག་རྩལ་འཁྲབ་སྟོན་འགྲན་སྡུར་ཆེན་མོ་དེ་ཟླ་འདིའི་ཚེས་བཞི་དང་ལྔ་ཉིན་དམའ་འབྲིང་དང་མཐོ་འབྲིང་སོ་སོ་ཚན་སྐོར་གཉིས་སུ་བགོས་ཏེ་སློབ་རའི་རྩལ་སྦྱང་ར་བ་ནས་སྤེལ་ཤིང་།སློབ་གྲོགས་སོ་སོས་རང་ཉིད་ཀྱི་འཇོན་ཐང་ངོམ་པར་བོད་ཀྱི་ཐུན་མོང་མ་ཡིན་པའི་དམངས་ཁྲོད་རིག་གནས་ཏེ་བཤད་པ་དང་གླུ་གར།ཞབས་བྲོ།ཁ་ཤགས་སྒྱུ་རྩལ་སོགས་སློབ་རར་དྲངས་ནས་དགེ་སློབ་ཉིས་སྟོང་ལྷག་གི་སྤྱན་ལམ་དུ་ཕུལ་བ་དང་།སོ་སོའི་ངག་གི་འགྱུར་ཁུགས་དང་གར་གྱི་སྟང་སྟབས་ལས་སྲོལ་རྒྱུན་རིག་གནས་དང་གསར་བྱུང་རིག་གནས་ཟུང་དུ་སྦྲེལ་བའི་དེང་རབས་རིག་གནས་ཀྱི་དྭངས་མ་དེ་མངོན་པར་གསལ་ལ།བོད་ཀྱི་སྲོལ་རྒྱུན་དམངས་ཁྲོད་རིག་གནས་དེ་དུས་རབས་འཕེལ་རྒྱས་ཀྱི་འགྲོས་དང་བསྟུན་ནས་འཕེལ་རྒྱས་སུ་འགྲོ་བཞིན་པའི་རྟགས་མཚན་གལ་ཆེན་ཞིག་ཡིན།འདི་ལྟར་སློབ་ར་ནི་རིག་གནས་ཀྱི་མཁའ་དབུགས་སྟུག་པོས་བཏུམས་པའི་ཡོངས་འདུས་ཀྱི་དགའ་ཚལ་ཡིད་དུ་འོང་བ་ཞིག་རེད།